Α.Ε. Ψυχικού (καλαθοσφαίριση ανδρών)

Η Αθλητική Ένωση Ψυχικού είναι ελληνικό αθλητικό σωματείο που δραστηριοποιείται στην περιοχή του Ψυχικού, ένα από τα βόρεια προάστια των Αθηνών. Ιδρύθηκε το 1985 και οι αθλητές του αγωνίζονται με χρώματα το κίτρινο και το μπλε. Στο έμβλημά του εμφανίζεται ένα σκιουράκι που κρατά μπάλες διάφορων αθλημάτων.

Το τμήμα καλαθοσφαίρισης ανδρών ήταν το πρώτο του συλλόγου και παραμένει μέχρι σήμερα η «ναυαρχίδα» του. Ενεργή είναι επίσης ακαδημία νεαρών ηλικιακά αθλητών. Έδρα των τμημάτων καλαθοσφαίρισης είναι το Κλειστό Γυμναστήριο Ψυχικού, χωρητικότητας 300 καθήμενων θεατών.Κλειστό Ψυχικού , πληροφορίες στον ιστότοπο Gipeda.gr.

 Ιστορική αναδρομή 
 Ίδρυση 
Η Αθλητική Ένωση Ψυχικού ιδρύθηκε το 1985 απο το Δημήτρη Χουλιαράκη, με σκοπό να γίνει μια εστία συνάντησης και άθλησης των παιδιών του Ψυχικού, που μέχρι τοτε δεν διέθετε καποιον ανάλογο χώρο. Οι πρώτοι υποστηρικτές της ιδέας αυτής ηταν οι Βασίλης Μιστριώτης, Κώστας Σαρρής, Άγγελος Τριανταφυλλόπουλος και ο Δημήτρης Δαβίας, ο οποίος ηταν και αυτος που σχεδίασε το διάσημο λογότυπο με το σκίουρο της ομάδος.

Ιδρυτικά μέλη της Α.Ε.Ψ., εκτός των προαναφερθέντων, ηταν οι Ρούσσιας Άλκης, Φράγκος Χρήστος, Βλασσοπούλου Χριστίνα, Χατζής Ιωάννης, Μουρτζίνης Δημήτριος, Τζωρτζάκης Νικόλαος, Αντωνάκος Κωνσταντίνος. Κυριακίδης Δώρης, Σπηλιόπουλος Νικόλαος, Γιαννακόπουλος Μάρκος, Δημητρόπουλος Διονύσιος, Μαραγκός Βασίλειος, Κουλέτσης Ηλίας, Σίκης Χρήστος, Μαναός Δημήτριος, Βλασταράκης Μιχαήλ, Ανδρουτσόπουλος Ανδρέας και Τριανταφυλλόπουλος Κώστας.

Ο πρόεδρος της ομάδας απο την ίδρυση της το 1985, μέχρι και το τέλος της ζωής του το 2013, ηταν ο Δημήτρης Χουλιαράκης.««Έφυγε» ο ιδρυτής και πρόεδρος του Ψυχικού» , άρθρο στον ιστότοπο Aek1924.gr, 27 Μαρτίου 2013. Από το 2013, μέχρι και σήμερα, πρόεδρος είναι ο Ερωτόκριτος Νεόφυτος.

Η Ένωση δραστηριοποιήθηκε αρχικά στο άθλημα της καλαθοσφαίρισης. Με μεγάλη προσπάθεια κατασκευάστηκε το 1985 το πρώτο της γήπεδο δίπλα στην παιδική χαρά Μετάλλινου στην οδό Παπαναστασίου. Γύρω από αυτό οργανώθηκε η Ακαδημία Καλαθοσφαίρισης με ομάδες διαφόρων ηλικιών. Το 1994, με τη βοήθεια και τη συμπαράσταση του Δήμου και της πολιτείας, κτίσθηκε το Κλειστό Γυμναστήριο στην οδό Κοντολέοντος.

 Συμμετοχή στα Τοπικά Πρωταθλήματα (1985-2008) 
Το 1987 η ανδρική ομάδα καλαθοσφαίρισης ανέβηκε στη Δ' Κατηγορία Ανδρών της Ε.Σ.Κ. Αττικής. Τρία χρόνια μετά βρέθηκε στη Γ' Κατηγορία.

Στο διάστημα μεταξύ των ετών 1997 και 2007 η ομάδα του Ψυχικού αγωνίστηκε στη Β' Κατηγορία. Την αγωνιστική περίοδο 2006-07 αναδείχθηκε Υπερ-πρωταθλήτρια της Β' Κατηγορίας και ταυτόχρονα εξασφάλισε την άνοδο στην Α' Κατηγορία.«Χουχουλής vs Ρεμεντέλας: Προπονητές συνώνυμο της ομάδας τους», άρθρο στον ιστότοπο Sport24.gr, 26 Μαρτίου 2016.

Την επόμενη χρονιά, 2007-08 κατέλαβε τη δεύτερη θέση της τελικής βαθμολογίας, λαμβάνοντας το εισιτήριο ανόδου στη Γ' Εθνική Κατηγορία από κοινού με την πρωτοπόρο Α.Ε. Νέας Κηφισιάς του Ηλία Παπαθεοδώρου.«Α' Ε.Σ.Κ.Α. 2007-08», πληροφορίες στην επίσημη ιστοσελίδα του Α.Ο. Μαρκοπούλου. Αξιοσημείωτα εκείνη τη χρονιά το Ψυχικό είχε το χαμηλότερο μπάτζετ της Κατηγορίας, ωστόσο διέθετε στο ρόστερ ποιοτικούς παίκτες, όπως ο Χέρμαν Μπούχερτ και ο Αλέξης Καλφόπουλος, που έκαναν εν τέλει τη διαφορά.

Σημειώνεται πως το 2003, οπότε και η ομάδα αγωνιζόταν στην Α' Ε.Σ.Κ.Α., τον Βαγγέλη Μαγουλά διαδέχθηκε στα καθήκοντα του πρώτου προπονητή ο Γιώργος Ρεμεντέλας, ο οποίος παρέμεινε στο πόστο αυτό για περισσότερο από μία δεκαετία, σε όλες τις ιστορικές μέχρι σήμερα ανόδους του συλλόγου. Σε όλόκληρη αυτή την πορεία ήταν επίσης παίκτες της ομάδας τα αδέρφια Ντίνος και Παύλος Αχής.

 Παραμονή στη Γ' Εθνική (2008-2011) 
Ανεβαίνοντας στη Γ' Εθνική, η Α.Ε. Ψυχικού εντάχθηκε για την περίοδο 2008-09 στο 2ο Όμιλο Νότου τον οποίο συνέθεσαν τη χρονιά εκείνη 14 ομάδες. Στην τελική βαθμολογική κατάταξη η ομάδα βρέθηκε στην 6η θέση, έχοντας συγκεντρώσει 16 νίκες και 10 ήττες. Την ίδια συγκομιδή είχαν και οι σύλλογοι Κρόνος Αγίου Δημητρίου και Νέα Κηφισιά, οι οποίοι κατετάγησαν βάσει των επόμενων κριτηρίων υψηλότερα.«Βαθμολογία Πρωταθλήματος Γ' Εθνικής Κατηγορίας Ανδρών (2ος Όμιλος Νότου) 2008-2009», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Την ίδια περίοδο το Ψυχικό κατέκτησε και το Κύπελλο Ανδρών που διοργανώνει η Ε.Σ.Κ. Αττικής, επικρατώντας στον Τελικό του Α.Ο. Ζωγράφου με σκορ 77-72.«Ο τελικός στο «πιάτο» σας», πληροφορίες στον επίσημο ιστότοπο της Ένωσης Σωματείων Καλαθοσφαίρισης Αττικής, 24 Απριλίου 2016.

Την επόμενη χρονιά, 2009-10, η ομάδα μεταφέρθηκε στον 1ο Όμιλο Βορρά όπου κλήθηκε να αντιμετωπίσει και πάλι 13 αντιπάλους. Στο πλαίσιο αυτό πέτυχε 17 νίκες σε 26 αγώνες ολοκληρώνοντας τις αγωνιστικές της υποχρεώσεις στην 4η θέση της βαθμολογίας.«Βαθμολογία Πρωταθλήματος Γ' Εθνικής Κατηγορίας Ανδρών (1ος Όμιλος Νότου) 2009-2010», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.

Την αγωνιστική περίοδο 2010-11 σημειώθηκε μία αξιοσημείωτη τετραπλή ισοβαθμία στο 2ο Όμιλο Νότου ανάμεσα στις ομάδες Ψυχικό, Λιβαδειά, Έξω Παναγίτσα και Αργοναύτη Τριγλίας, καθεμία από τις οποίες συγκέντρωσε 12 νίκες και 14 ήττες. Στον τελικό βαθμολογικό πίνακα το Ψυχικό βρέθηκε στην υψηλότερη διαθέσιμη θέση για τους ισοβαθμούντες που ήταν και η 7η στον πίνακα.«Βαθμολογία Πρωταθλήματος Γ' Εθνικής Κατηγορίας Ανδρών (2ος Όμιλος Νότου) 2010-2011», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.

 Διαδοχικές άνοδοι (2011-2013) 
Η αγωνιστική περίοδος 2011-12 αποδείχτηκε ξεχωριστή για το σύλλογο, εφόσον σημαδεύτηκε από διπλή επιτυχία. Στα πλαίσια του 2ου Ομίλου Νότου, τον οποίο συνέθεσαν 12 ομάδες, εκείνη του Ψυχικού συγκέντρωσε 16 νίκες και 6 ήττες. Κατά συνέπεια βρέθηκε χωρίς ισοβαθμία στην 3η θέση της τελικής βαθμολογικής κατάταξης.«Ψυχικό – Εργοτέλης 89-60», άρθρο στον ιστότοπο InfoBasket.gr, 13 Μαΐου 2012. Πρώτος σκόρερ της ομάδας αναδείχθηκε ο Γιάννης Ψαθάς (293 πόντοι), με τον Κώστα Κεφαλά να τον ακολουθεί από κοντά (290 πόντοι).«Οι σκόρερς της Γ’ Εθνικής (Νότος) – 22 αγ.», άρθρο στον ιστότοπο InfoBasket.gr, 25 Οκτωβρίου 2011. Μετά την ολοκλήρωση της Κανονικής Περιόδου το Ψυχικό συμμετείχε σε αγώνα κατάταξης με την ομάδα που βρέθηκε στην αντίστοιχη θέση στον έτερο Όμιλο Νότου, τον Ιωνικό Νέας Φιλαδέλφειας. Στο παιχνίδι αυτό, που έλαβε χώρα στο ουδέτερο Γυμναστήριο του Μετς, το Ψυχικό ηττήθηκε με σκορ 69-61, με αποτέλεσμα να είναι δεύτερο σε προτεραιότητα στην περίπτωση που προέκυπταν κενές θέσεις σε ανώτερες κατηγορίες.«Πρώτος επιλαχών ο Ιωνικός Ν.Φ.», άρθρο στον ιστότοπο OnSports.gr, 20 Μαΐου 2012.«Αποτελέσματα Μπαράζ Νότου», άρθρο στον ιστότοπο InfoBasket.gr, 20 Μαΐου 2012. Τελικά τόσο ο Ιωνικός όσο και το Ψυχικό πήραν στη διάρκεια του καλοκαιριού το δρόμο προς τη Β' Εθνική Κατηγορία, λόγω της εθελοντικής αποχώρησης του Ηρακλείου και του Πανελληνίου αντίστοιχα.«Ανακατάταξη σωματείων στη Β' Εθνική», άρθρο στον ιστότοπο Sport24.gr, 31 Ιουλίου 2012.«Και πάλι εκτός πρωταθλημάτων ο Πανελλήνιος», άρθρο στον ιστότοπο του NovaΣΠΟΡ FM, 31 Μαρτίου 2013.

Την ίδια χρονιά, το Ψυχικό κατέκτησε για δεύτερη φορά και το Κύπελλο Ανδρών της Ε.Σ.Κ. Αττικής. Στο Μεγάλο Τελικό που διοργανώθηκε στο Κλειστό Γυμναστήριο Εργάνης στις 26 Μαΐου 2012, η ομάδα νίκησε με σκορ 99-76 τον Ιωνικό Νέας Φιλαδέλφειας, ενώ πολυτιμότερος παίκτης (MVP) του τελικού αναδείχθηκε ο καλαθοσφαιριστής Παναγιώτης Ντάσης, με τον Κώστα Κεφαλά να διακρίνεται επίσης.«Κυπελλούχος ΕΣΚΑ το Ψυχικό», άρθρο στον ιστότοπο του ΣΠΟΡ FM, 26 Μαΐου 2012.«Πήρε το Κύπελλο το Ψυχικό», άρθρο στον επίσημο ιστότοπο της Ένωσης Σωματείων Καλαθοσφαίρισης Αττικής, 25 Μαΐου 2012.

Η επιτυχημένη πορεία του συλλόγου συνεχίστηκε και την επόμενη χρονιά, 2012-13, η οποία και αποδείχθηκε κομβική για την ιστορία του συλλόγου. Πραγματοποιώντας το ντεμπούτο του στη Β' Εθνική, κλήθηκε να αντιμετωπίσει 12 ομάδες στα πλαίσια του Ομίλου Νότου. Παρά την έλλειψη παραστάσεων από το επίπεδο αυτό, κατάφερε να τερματίσει αμέσως στην κορυφή με 22 νίκες και 2 ήττες, κερδίζοντας, όπως ήταν φυσικό, και την άνοδο στην Α2 Εθνική Κατηγορία.«Β” Εθνική (Νότος) – 26η αγωνιστική… Στην Α2 το Ψυχικό, στη Γ” Εθνική η Χαλκίδα», άρθρο στον ιστότοπο InfoBasket.gr, 21 Απριλίου 2013.«Νότιος Όμιλος: Άνετα πρωταθλητής το Ψυχικό», άρθρο στον ιστότοπο OnSports.gr, 21 Απριλίου 2013. Προπονητής του συλλόγου στις διαδοχικές αυτές ανόδους ήταν ο Γιώργος Ρεμεντέλας, ο οποίος συμπλήρωνε 10 χρόνια παρουσίας στο σύλλογο.«Ρεμεντέλας: "Αφιερωμένη στον πρόεδρο"», άρθρο στον ιστότοπο Sport24.gr, 24 Απριλίου 2013. Στην ετήσια ψηφοφορία των προπονητών της κατηγορίας για λογαριασμό της ιστοσελίδας Infobasket.gr, στην καλύτερη πεντάδα της χρονιάς βρέθηκαν δύο αθλητές του συλλόγου, οι Νίκος Πέττας και Μάρκος Κολώκας, με τον πρώτο να λαμβάνει και την αναγνώριση ως πολυτιμότερος παίκτης (MVP) της χρονιάς.«Infobasket B’ Ethniki awards – Νότος (2013)», άρθρο στον ιστότοπο InfoBasket.gr, 18 Μαΐου 2013. Επίσης, ο Πέττας ήταν και ο παραγωγικότερος σε πόντους παίκτης της κατηγορίας (και στους δύο Ομίλους), έχοντας σημειώσει 521 πόντους.«Υπερ-σκόρερ της Β' Εθνικής ο Πέττας», άρθρο στον ιστότοπο InfoBasket.gr, 23 Απριλίου 2013.

 Πορεία στην Α2 Εθνική (2013-σήμερα) 
Το φθινόπωρο του 2013 η ομάδα του Ψυχικού πραγματοποίησε το ντεμπούτο της αρχικά στο θεσμό του Κυπέλλου Ελλάδος και ακολούθως στο Πρωτάθλημα της Α2 Εθνικής Κατηγορίας. Τη θέση του προπονητή εξακολουθούσε να κατέχει ο Γιώργος Ρεμεντέλας. Στην Α' Φάση του Κυπέλλου ξεπέρασε επιτυχώς το εμπόδιο των Ικάρων Σερρών, τους οποίους νίκησε στην έδρα τους με σκορ 64-79.«In Κόροιβος και ΟΦΗ, out ΑΕΚ και Ηρακλής», άρθρο στον ιστότοπο Gazzetta.gr, 14 Σεπτεμβρίου 2013.«Κύπελλο Ελλάδας: Αποκλείστηκε η ΑΕΚ», άρθρο στον ιστότοπο OnSports.gr, 14 Σεπτεμβρίου 2013. Στην 1η Αγωνιστική της Β' Φάσης νίκησε στη δική της έδρα το Φιλαθλητικό Ζωγράφου με σκορ 77-67,«Επεισόδια στο Ψυχικό - Φιλαθλητικός», άρθρο στον ιστότοπο Sport24.gr, 21 Σεπτεμβρίου 2013.«Επεισόδια με... Αντετοκούνμπο στο Ψυχικό, εντυπωσίασε ο Ηλυσιακός» , άρθρο στον ιστότοπο Contra.gr, 21 Σεπτεμβρίου 2013. προτού γνωρίσει στο επόμενο παιχνίδι εντός έδρας αποκλεισμό από τον Απόλλωνα Πατρών με σκορ 65-75.«Ψυχικό - Απόλλων 65-75», άρθρο στον ιστότοπο Contra.gr, 28 Σεπτεμβρίου 2013.«Πήραν το εισιτήριο οι Πατρινοί», άρθρο στον ιστότοπο του ΣΠΟΡ FM, 28 Σεπτεμβρίου 2013. Στο Πρωτάθλημα της Α2 Εθνικής Κατηγορίας την αγωνιστική περίοδο ο σύλλογος ήρθε αντιμέτωπος με 13 αντιπάλους σε διπλούς αγώνες, ενώ δεν προβλεπόταν διαδικασία Play-Offs. Στο πλαίσιο αυτό συγκέντρωσε 16 νίκες και 10 ήττες, που τον βοήθησαν να σκαρφαλώσει στην 4η θέση της τελικής βαθμολογικής κατάταξης. Αυτονόητα εξασφάλισε και την παραμονή του στην Κατηγορία.«Βαθμολογία και Αποτελέσματα Πρωταθλήματος Α2 Εθνικής Κατηγορίας Ανδρών 2013-2014», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.«Αποτελέσματα Α2- 26η αγωνιστική… Πρωταθλήτρια Α.Ε.Κ.! Επεσε ο Φιλαθλητικος!», άρθρο στον ιστότοπο InfoBasket.gr, 10 Μαΐου 2014. Ο καλαθοσφαιριστής του συλλόγου, Νίκος Πέττας, αναδείχθηκε πρώτος σκόρερ της Κατηγορίας (531 πόντοι σε 26 αγώνες, 20,42 κατά μ.ό.), επαναλαμβάνοντας το ίδιο επίτευγμα για δεύτερη συνεχόμενη χρονιά (την προηγούμενη στη Β' Εθνική). Διακρίθηκαν επίσης οι Νίκος Παπανικολάου (295 πόντοι σε 24 αγώνες, 12,33 κατά μ.ό.) και Φίλιππος Μοσχοβίτης (265 πόντοι σε 24 αγώνες, 11,04 κατά μ.ό.).«Η… παράδοση του Πέττα», άρθρο στον ιστότοπο InfoBasket.gr, 12 Μαΐου 2014. Στους άλλους στατιστικούς πίνακες του συνόλου των ομάδων ο Πέττας βρέθηκε στην 3η θέση σε ό,τι αφορά τα Κερδισμένα Φάουλ (171 σε 26 αγώνες, 6,58 κατά μ.ό.), ενώ ο Παπανικολάου είχε την κορυφαία επίδοση στα Κοψίματα (26 σε 24 αγώνες, 1,08 κατά μ.ό.).

Το επόμενο φθινόπωρο το Ψυχικό ξεκίνησε την περίοδο 2014-15, όπως και την προηγούμενη, με τις υποχρεώσεις του στο Κύπελλο. Στην πρεμιέρα επικράτησε εντός έδρας της Α.Ε. Λιβαδειάς με σκορ 77-62,«Κύπελλο Ελλάδας Ανδρών: Την ανατροπή ο Φίλιππος Βέροιας» , άρθρο στον ιστότοπο OnSports.gr, 22 Σεπτεμβρίου 2014.«Αποκλεισμός για Ηρακλή, με Άρη ο Ηλυσιακός», άρθρο στον ιστότοπο MetroSport.gr, 21 Σεπτεμβρίου 2014. για να αποκλειστεί στη Β' Φάση - παίζοντας και πάλι στην έδρα του - από τον Άρη Θεσσαλονίκης με σκορ 65-90.«Πρόκριση για ΑΕΚ, Αρη, Απόλλωνα Πάτρας και Κόροιβο Αμαλιάδας», άρθρο στον ιστότοπο In.gr, 28 Σεπτεμβρίου 2014.«Εύκολα ο Άρης», άρθρο στον ιστότοπο Sport24.gr, 28 Σεπτεμβρίου 2014. Στις αρχές Μαΐου ο τελικός βαθμολογικός πίνακας του Πρωταθλήματος περιελάμβανε την ομάδα του Ψυχικού στην 5η θέση (σε σύνολο 14 ομάδων). Τρεις ομάδες είχαν τον ίδιο απολογισμό με 17 νίκες και 9 ήττες, με το Ψυχικό να τοποθετείται μεταξύ του Εθνικού Πειραιώς και της Λιβαδειάς βάσει των επόμενων κριτηρίων κατάταξης.«Βαθμολογία και Αποτελέσματα Πρωταθλήματος Α2 Εθνικής Κατηγορίας Ανδρών 2014-2015», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.«Αποτελέσματα Α2 – 26η αγωνιστική… Επεσε ο Φίλιππος Βέροιας, σώθηκε ο Ηρακλής», άρθρο στον ιστότοπο InfoBasket.gr, 9 Μαΐου 2015. Το Ψυχικό περιελάμβανε για άλλη μια χρονιά στις τάξεις του τον καλαθοσφαιριστή που συγκέντρωσε τους περισσότερους πόντους στην Κατηγορία, που αυτή τη φορά ήταν ο Γιάννης Δημάκος (467 πόντοι σε 24 αγώνες, 19,46 κατά μ.ό.), ενώ εντός της ομάδας διακρίθηκε επίσης ο Νίκος Παπανικολάου (295 πόντοι σε 24 αγώνες, 12,29 κατά μ.ό.).«Βραβεύτηκε ο πρώτος σκόρερ της Α2, Γιάννης Δημάκος», άρθρο στον ιστότοπο BasketBlog.gr, 9 Μαΐου 2015. Στους άλλους στατιστικούς πίνακες του συνόλου των ομάδων ο Δημάκος βρέθηκε στην 3η θέση σε ό,τι αφορά τα Κερδισμένα Φάουλ (158 σε 24 αγώνες, 6,58 κατά μ.ό.), ενώ ο Παπανικολάου είχε τη δεύτερη καλύτερη επίδοση στα Κοψίματα (26 σε 24 αγώνες, 1,08 κατά μ.ό.).

Η πορεία του Ψυχικού στο Κύπελλο της επόμενης χρονιάς κράτησε εκ νέου για δύο αγώνες, προσθέτοντας ακόμη μία νίκη και μία ήττα στο ιστορικό του. Στα πλαίσια της Α' Φάσης απέκλεισε εκτός έδρας την ομάδα του Φιλίππου Βέροιας με το παιχνίδι να λήγει 68-79.«Α' φάση: Στο... νήμα Ηρακλής, Προμηθέας, εύκολα Ψυχικό και Φάρος», άρθρο στον ιστότοπο Contra.gr, 23 Σεπτεμβρίου 2015.«Στο φινάλε Ηρακλής και Προμηθέας!», άρθρο στον ιστότοπο Basketa2.gr, 25 Σεπτεμβρίου 2015. Ακολούθως, στην 1η Αγωνιστική της Β' Φάσης, αποκλείστηκε στην έδρα του με σκορ 64-76 από την Κηφισιά.«Ψυχικό - Κηφισιά 64-76», άρθρο στον ιστότοπο Sdna.gr, 25 Σεπτεμβρίου 2015.«Κύπελλο Ελλάδας: Τρεις εκπλήξεις με το... καλημέρα», άρθρο στον ιστότοπο OnSports.gr, 25 Σεπτεμβρίου 2015. Στα πλαίσια του Πρωταθλήματος της χρονιάς 2015-16, στο οποίο έλαβαν μέρος 15 σύλλογοι, η ομάδα του Ψυχικού ολοκλήρωσε τις αγωνιστικές της υποχρεώσεις για την Κανονική Περίοδο με 14 νίκες και 14 ήττες. Στην τελική κατάταξη βρέθηκε στην 8η θέση, εκτός της νεοσύστατης διαδικασίας των Play-Offs.«Βαθμολογία και Αποτελέσματα Πρωταθλήματος Α2 Εθνικής Κατηγορίας Ανδρών 2015-2016», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.«Αποτελέσματα Α2 – 30ή αγωνιστική… Στα πλέι οφ το Παγκράτι, στα πλέι άουτ η Λιβαδειά», άρθρο στον ιστότοπο InfoBasket.gr, 28 Μαΐου 2016. Κορυφαίος σκόρερ για λογαριασμό της ομάδας ήταν για δεύτερη συνεχόμενη χρονιά ο Γιάννης Δημάκος (460 πόντοι σε 27 αγώνες, 17,04 κατά μ.ό.), ενώ διακρίθηκαν επίσης οι Βασίλης Αγγελακόπουλος (284 πόντοι σε 27 αγώνες, 10,52 κατά μ.ό.) και Νίκος Παπανικολάου (228 πόντοι σε 27 αγώνες, 8,44 κατά μ.ό.). Σε ό,τι αφορά το σύνολο των ομάδων, ο Δημάκος είχε τη δεύτερη καλύτερη επίδοση τόσο στη συλλογή πόντων όσο και στη συλλογή Κερδισμένων Φάουλ.

Το επόμενο φθινόπωρο το Ψυχικό διαγωνίστηκε μόλις μία φορά στα πλαίσια του θεσμού του Κυπέλλου. Αποκλείστηκε στην Α' Φάση όπου γνώρισε την ήττα από τον Πανιώνιο εντός έδρας με σκορ 63-85.«Μεγάλη πρόκριση του Ηρακλή», άρθρο στον ιστότοπο Sport24.gr, 17 Σεπτεμβρίου 2016. Το Πρωτάθλημα της Α2 Εθνικής για την περίοδο 2016-17 διοργανώθηκε με τη συμμετοχή 16 συλλόγων και αναγνωρίστηκε ως ένα από τα ανταγωνιστικότερα των τελευταίων ετών. Το σωματείο του Ψυχικού ολοκλήρωσε τις αγωνιστικές του υποχρεώσεις στη μέση της βαθμολογικής κατάταξης, εξασφαλίζοντας χωρίς προβλήματα την παραμονή του στο ίδιο επίπεδο της ιεραρχίας των Πρωταθλημάτων. Στη συλλογή του είχε 14 νίκες και 16 ήττες, ενώ δεν παρατηρήθηκε ισοβαθμία με άλλη ομάδα στην 9η  θέση όπου και τερμάτισε.«Βαθμολογία και Αποτελέσματα Πρωταθλήματος Α2 Εθνικής Κατηγορίας Ανδρών 2016-2017», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.«Τα αποτελέσματα της 30ής αγωνιστικής της Α2», άρθρο στον ιστότοπο Sdna.gr, 6 Μαΐου 2017. Τη μεγαλύτερη συλλογή πόντων για λογαριασμό της ομάδας πραγματοποίησαν οι Νίκος Παπανικολάου (389 πόντοι σε 30 αγώνες, 12,97 κατά μ.ό.) και Βασίλης Μουράτος (388 πόντοι σε 30 αγώνες, 12,93 κατά μ.ό.). Ακολούθησαν οι Θωμάς Νίκου (278 πόντοι σε 30 αγώνες, 9,27 κατά μ.ό.) και Σβεν Σμάιλαγκιτς (247 πόντοι σε 16 αγώνες, 15,44 κατά μ.ό.). Στους πίνακες των ατομικών επιδόσεων για το σύνολο των ομάδων ο Νίκου κατέλαβε την κορυφή εκείνου που αφορά τις Ασίστ (225 σε 30 αγώνες, 7,50 κατά μ.ό.), αλλά και τη δεύτερη θέση εκείνου των Κλεψιμάτων (57 σε 30 αγώνες, 1,90 κατά μ.ό.).

 Περίοδοι σε εθνικές κατηγορίες 
ΠερίοδοςΚατηγορίαΘέσηΚορυφαίος Σκόρερ ΚΠΚύπελλο2008-09 4Γ' Εθνική 6 - 16-10 - - ? - --  -  -2009-10 4Γ' Εθνική 4 - 17-9 - - ? - --  -  -2010-11 4Γ' Εθνική 7 - 12-14 - - ? - --  -  -2011-12 4Γ' Εθνική 3 Κατάταξης 16-6 0-1 - Γιάννης Ψαθάς - --  -  -2012-13 3Β' Εθνική 1 - 22-2 - - Νίκος Πέττας - --  -  -2013-14 2Α2 Εθνική 4 - 16-10 - - Νίκος Πέττας 2η - Β' Φάσης 3-  -  -2014-15 2Α2 Εθνική 5 - 17-9 - - Γιάννης Δημάκος 2η - Β' Φάσης 2-  -  -2015-16 2Α2 Εθνική 8 - 14-14 - - Γιάννης Δημάκος 1η - Β' Φάσης 2-  -  -2016-17 2Α2 Εθνική 9 - 14-16 - - Νίκος Παπανικολάου Α' Φάση 1-  -  -2017-18 2Α2 Εθνική 11 Play-Out 14-16 - 2-0 Νίκος Τσιόκος 3η - Α' Φάσης 2-  -  -2018-19 2Α2 Εθνική 10 - 15-15 - - Μάρτιν Πασόγια 3η - Α' Φάσης 2-  -  -2019-20 2Α2 Εθνική 3 - 13-8 - - Νίκος Παπανικολάου 3η - Α' Φάσης 2-  -  -2020-21 2Α2 Εθνική Διεκόπη - - - - - 2η - Α' Φάσης 2-  -  -2021-22 2Α2 Εθνική 2 Play-Off 21-7 4-2 - Γιάννης Αθανασούλας 1η - Α' Φάσης 1-  -  -2022-23 2Α2 Εθνική 1 Play-Off 21-9 2-1 - Ρονάλντο Σέγκου 1η - Β' Φάσης 1-  -  -2023-24 2Α2 Εθνική 14 Play-Out 11-19 - 2-3 Γιάννης Αθανασούλας 1η - Β' Φάσης 1-  -  -2024-25 2Α2 Εθνική 5 Play-Off 18-12 1-2 - Τζο Μπράιαντ 3η - Β' Φάσης 3-  -  -

 Πρόσωπα 
+Διακεκριμένοι καλαθοσφαιριστέςΕθνΟνοματεπώνυμο  Βασίλης Αγγελακόπουλος  Ντίνος Αχής  Παύλος Αχής  Γιάννης Δημάκος  Αλέξης Καλφόπουλος  Κώστας Κεφαλάς  Μάρκος Κολώκας  Άρης Κορωνίδης  Αντώνης Μάντζαρης  Δημήτρης Μαρμαρινός  Νίκος Ματζιώρης  Πέτρος Μελισσαράτος  Φίλιππος Μοσχοβίτης  Βασίλης Μουράτος  Θωμάς Νίκου  Πέτρος Νοέας  Παναγιώτης Ντάσης  Νίκος Παπανικολάου  Νίκος ΠαύλοςΕθνΟνοματεπώνυμο  Αλέκος Πέτρουλας  Νίκος Πέττας  Μάριος Σακελλαρίου  Μπάμπης Σαμοθράκης  Γιάννης Σίννης  Νίκος Τσιόκος  Θοδωρής Τσιότρας  Νίκος Χουχούμης  Γιάννης Ψαθάς  Ντάμιρ Λάτοβιτς  Αλεξάνταρ Στέβοβιτς  Σβεν Σμάιλαγκιτς  Χέρμαν Μπούχερτ

<div style="clear: both">

+ΠροπονητέςΕθνΟνοματεπώνυμοΘητεία  Βαγγέλης Μαγουλάς  ? - 2003  Γιώργος Ρεμεντέλας  2003 - σήμερα
<div style="clear: both">

 Παραπομπές 

 Εξωτερικοί σύνδεσμοι 

 Α.Ε. Ψυχικού, επίσημος ιστότοπος.




 Κλειστό Ψυχικού , πληροφορίες στον ιστότοπο Gipeda.gr.

Καλαθοσφαιριση ανδρων
Κατηγορία:Ελληνικοί σύλλογοι καλαθοσφαίρισης
Κατηγορία:Σωματεία Ε.Σ.Κ.Α.
Κατηγορία:Ιδρύσεις ομάδων καλαθοσφαίρισης το 1985